Viborger Samler, 1829-09-05
Den preussiske General v. Müffling er den 4de August indtruffen til Constantinopel og havde allerede den 6te en Sammenkomst med Rets-Effendi. Endnu synes det uvist, om den fra alle Sider haardt trængte Sultan vil antage Tractaten af 6te Juli. Allem. Zeitung forsikkrer rigtigt no at have Efterretninger fra Wien af 22de Aug., ifølge hvilke en fra Constantinopel den 14de afgaaet Estafette skulde have bragt den Efterretning, at Storherren, skrækket ved de russiske Vaabens Fremgang, havde ved Reis-Effendi ladet den franske og engelske Gesandt tilkjendegive, at han var tilbøielig til at antage Tractaten af 6te Juli og med Rusland at underhandle paa Akjerman-Conventionens Basis, hvorhos han tillige vilde indrømme sidstnævnte Stat betydelige Handelsbegunstigelser. Ved Estafettens Afgang skulde Underhandlere afsendes til Grev Diebitsches Hovedqvarteer, som man formodede at være i Kirkilissa. Da imidlertid directe Efterretninger fra Wien af 25de Aug. ikke omtaler en saa høist vigtig Nyhed, saa maa man vel antage, at den hører til hiint Blads sædvanlige Fabricationer. Derimod stemme alle Efterretninger overeens i, at Sultanen opbyder Nationens sidste Kræfter, for om muligt at frelse den og sig selv. Det storherlige Fir man af 8de Juli, der byder alle Muselmænd at væbne sig til Statens og Religionens Forsvar, oplæses overalt, og fra alle Sider ile Forstærkninger til Adrianopel. General Diebitsch, der af sin Keiser har faaet det hædrende Tilnavn Sabalkanske (der har oversteget Balkan) stod endnu den 6te Aug. med sit Hovedqvarteer i Aldos. Jfølge en Beretning fra den anden Armees Generalstab som vi af Mangel paa Plads ikke i Dag kunne meddele) have Russerne under Generalmajor Scheremetiew den 1ste Aug. besat Jambol, efterat de den foregaaende Dag havde udholdt en hæftig Kamp med Halil-Pascha som dækkede denne Stad med 15,000 Mand, men som maatte trække sig tilbage med betydeligt Tab, J Jambol forefandtes 350,000 Patroner, over 1 1/2 Million Pd. Tvebak og et stort Forraad af Hvede, Meel og Qvæg. Den store Hærs Avantgarde var fra Fakirykket frem til Landsbyen Kaibeliar paa Veien til Kirkilissa. De muselmanske Jndvaanere af Landsbyerne afgave overalt deres Vaaben og stillede sig under russisk Beskyttelse. Overgeneralen har udstædt en Proclamation til Jndvaanerne, hvori han lover dem Sikkerhed for deres Personer og Eiendomme, frie Religionsøvelse og i Henseende til sine Soldater den strængeste Mandstugt, hvorhos han opmuntrer dem til at dyrke deres Marker og overlade Overskuddet af deres Producter til den russiske Hær imod Betaling. Den omtalte russiske Beretning melder ogsaa, at et af Storvezieren fra Schumla udsendt Detaschement paa 10,000 Md. den 13de gjorde forgiæves Angreb paa Gen. Krassowskis Corps, hvilket sidste dog efter Træfningen trak sig tilbage til Jenibasar. Efterretningerne om Storvezieren lyde i Øvrigt forskjelligt; fra Bucharest meldes at han havde gjort Mine til at angribe General Diebitsches Hær i Ryggen, men at han ved Efterretningen om, at Karabat var besat af Russerne atter havde opgivet sit Forsæt; derimod vilde Paschaen af Belgrad d. 17de Aug. have Efterretning fra Adrianopel, at han var indtruffen dertil med en Deel af sin Hær, hvilket dog ikke kan være skeet uden efter en Kamp med Russerne, da disse have Karnabat i deres Magt. - Et tyrkisk Fourageerpartie fra Giurgemo er bleven drevet ind i Fæstningen igjen med et Tab af 100 Døde, hvoriblandt Anføreren, en Bimbaschi; 13 Fanger og 8 Heste bleve tagne. - Et tyrkisk Cavallericcorps er bleven nedhugget i Landsbyen Giberi 10 Werster fra Rachova. Anføreren og 25 Mand, som havde trukket sig tilbage til et Taarn af Træe og der tappert forsvarede sig, omkom i Luerne, da Russerne satte Jld paa Taarnet. Senere har General Geismar rommet Rachova- og er gaaet tilbage over Donau da Paschaen af Scurari rykkede imod ham med 30,000 Mand; han har nu taget en concentreret Stilling ved Coroi. Rachova skal ved Tilbagetoget være bleven ødelagt.